Document ID: 31993D0535

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Σεπτεμβρίου 1993 που τροποποιεί την απόφαση 92/82/ΕΟΚ σχετικά με την κατάρτιση του κοινοτικού πλαισίου στήριξης για τις διαρθρωτικές παρεμβάσεις της Κοινότητας που αφορούν τη βελτίωση των συνθηκών μεταποίησης και εμπορίας των γεωργικών και δασοκομικών προϊόντων στη Δανία (Το κείμενο στη δανική γλώσσα είναι το μόνο αυθεντικό)
(93/535/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 866/90 του Συμβουλίου της 29ης Μαρτίου 1990 περί βελτιώσεως των συνθηκών μεταποίησης και εμπορίας των γεωργικών προϊόντων (1), όπως τροποποιήθηκε από τον κανονισμό (ΕΟΚ) αριθ. 3577/90 (2), και ιδίως το άρθρο 7 παράγραφος 2,
τον κανονισμό (ΕΟΚ) αριθ. 867/90 του Συμβουλίου της 29ης Μαρτίου 1990 περί βελτιώσεως των συνθηκών μεταποίησης και εμπορίας των δασοκομικών προϊόντων (3),
Εκτιμώντας:
ότι η Επιτροπή εξέδωσε στις 31 Δεκεμβρίου 1991, την απόφαση 92/82/ΕΟΚ (4) που θεσπίζει το κοινοτικό πλαίσιο στήριξης για τις κοινοτικές παρεμβάσεις στο πλαίσιο του κανονισμού (ΕΟΚ) αριθ. 866/90, από την 1η Ιανουαρίου 1991 μέχρι τις 31 Δεκεμβρίου 1993-
ότι τα ανασυσταθέντα και συμπληρωματικά δημοσιονομικά μέσα απαιτούν αναθεώρηση των κονδυλίων που προβλέπονται από τον προϋπολογισμό της Κοινότητας-
ότι η επιτροπή παρακολούθησης που συστάθηκε στο πλαίσιο της εφαρμογής των κανονισμών (ΕΟΚ) αριθ. 866/90 και (ΕΟΚ) αριθ. 867/90 στη Δανία, αποφάσισε, στις 8 Ιουλίου 1993, να τροποποιήσει το σχέδιο χρηματοδότησης του κοινοτικού πλαισίου στήριξης-
ότι η απόφαση της επιτροπής παρακολούθησης συνεπάγεται τον εκ νέου προγραμματισμό της συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Προσανατολισμού, όσον αφορά το συνολικό ποσό και τα ποσά κατά τομείς, που προβλέπονται στο άρθρο 2 της απόφασης 92/82/ΕΟΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 2, το στοιχείο β) της απόφασης 92/82/ΕΟΚ της Επιτροπής τροποποιείται ως εξής:
"β) ενδεικτικό χρηματοδοτικό σχέδιο, σε σταθερές τιμές 1991 αναπροσαρμοσμένες ως το 1993, όπου αναφέρεται λεπτομερώς το συνολικό κόστος των προτεραιοτήτων που εγκρίθηκαν από την Κοινότητα και το ενδιαφερόμενο κράτος μέλος για κοινή δράση (137 620 064 Ecu) με το κράτος μέλος για ολόκληρη την περίοδο και οι χρηματοδοτικές ρυθμίσεις που προβλέπονται για δημοσιονομική βοήθεια από την Κοινότητα, κατανεμημένη ως εξής:
/* ΠΙΝΑΚΕΣ: δείτε Ε.Ε. */
τομέα και 113 536 553 Ecu από τον ιδιωτικό τομέα) μπορεί να καλυφθεί εν μέρει με κοινοτικά δάνεια από την Ευρωπαϊκή Τράπεζα Επενδύσεων και τα άλλα δανειοδοτικά μέσα."
Άρθρο 2
Η παρούσα δήλωση προθέσεων απευθύνεται στο Βασίλειο της Δανίας.
Βρυξέλλες, 30 Σεπτεμβρίου 1993.

Labels: 1
3
6
18
15